২০০৩ ক্রিকেট বিশ্বকাপ
সর্বমোট ১৪টি দল বিশ্বকাপ ক্রিকেটে অংশগ্রহণ করে যা সংখ্যার বিচারে একটি বিশ্বকাপে সর্ববৃহৎ। তন্মধ্যে - ১০টি টেস্টখেলুড়ে দেশ এবং টেস্ট মর্যাদা না থাকা স্বত্ত্বেও একদিনের আন্তর্জাতিক ক্রিকেটে পূর্ণ মর্যাদা থাকায় কেনিয়া স্বয়ংক্রীয়ভাবে খেলার যোগ্যতা অর্জন করে। বাদ-বাকী ৩টি দল ২০০১ সালে কানাডায় অনুষ্ঠিত ২০০১ সালের আইসিসি ট্রফিতে চ্যাম্পিয়ন হিসেবে - নেদারল্যান্ডস, রানার-আপ নামিবিয়া এবং কানাডা তৃতীয় স্থান দখল করে এ বিশ্বকাপে খেলার যোগ্যতা লাভ করে। এরপূর্বে নেদারল্যান্ডস ১৯৯৬ সালে ও কানাডা ১৯৭৯ সালের বিশ্বকাপ ক্রিকেটে অংশগ্রহণ করেছিল।
২০০৭ আইসিসি বিশ্ব টুয়েন্টি২০
২০০৭ আইসিসি বিশ্ব টুয়েন্টি২০ () ১ম আইসিসি বিশ্ব টুয়েন্টি২০ প্রতিযোগিতা। আন্তর্জাতিক টুয়েন্টি২০ ক্রিকেট প্রতিযোগিতা হিসেবে ১১ সেপ্টেম্বর-২৪ সেপ্টেম্বর, ২০০৭ পর্যন্ত দক্ষিণ আফ্রিকায় অনুষ্ঠিত হয়। তের দিনের এ প্রতিযোগিতায় মোট বারটি দল অংশ নেয়। এসব দলের মধ্যে দশটি টেস্ট খেলুড়ে দেশ আর বাকি দু'টি দল কেনিয়া ও স্কটল্যান্ড ২০০৭ আইসিসি বিশ্ব ক্রিকেট লীগ বিভাগ এক-এর ফাইনালিস্ট। এতে পাকিস্তানকে হারিয়ে ভারত প্রতিযোগিতায় জয়ী হয়।